— 118 — 



godt af Ravn's Arbejde, men ogsaa baade Havebrug og Skovbrug 

 skylder ham meget. For Havebrugets Vedkommende kan saaledes 

 nævnes Undersøgelser over Stikkelsbærdræberen {Sphæro- 

 theca mors uvæ) og for Skovbruget over Egens Meldug (Oidium 

 quercinum). 



Til sine mange Undersøgelser formaaede han at skaffe sig Med- 

 arbejdere baade fra Praksis og fra Videnskab, blandt de sidste kan 

 f. Eks. nævnes Jægermester L. Hauch, Professor G. Ferdinandsen, 

 Apoteker Jens Lind, afdøde Mag. M. L. Mortensen og Fru Mag. 

 Sofie Rostrup. Han forenede i sjælden Grad videnskabelig Dygtig- 

 hed med praktisk Blik og med Organisationstalent, foruden at 

 han ved sit rolige Temperament forstod at arbejde sammen med 

 alle og forstod at faa sine Medarbejdere til at arbejde. 



Disse Antydninger vil forhaabentlig have vist, at det var et 

 vældigt Arbejde Ravn udførte for at faa organiseret Studiet og 

 dermed Bekæmpelsen af Plantesygdomme her i Landet, et Arbejde, 

 der allerede har baaret Frugt og sikkert i Fremtiden vil vedblive 

 dermed til Gavn for vort Lands Jordbrug og til Ære for ham, 

 der organiserede det, men blev revet bort midt i sin travle Virk- 

 somhed. 



I rigtig Forstaaelse af Organisationens store Betydning for 

 en saadan Sag søgte han i 1910 til Nord-Amerika, hvor Kampen 

 mod Plantesygdomme var taget op med amerikansk Energi. Han 

 lærte dér hvad der var værd at lære, og saa tillige Manglerne, 

 saaledes at han 5 Aar efter kunde komme tilbage og efter Indby- 

 delse fra »Department of Agriculture« holde en Række Forelæsnin- 

 ger for de amerikanske Landbrugsforskere. 



Ved de nævnte Udenlandsrejser, hvortil kommer Deltagelse i 

 Kongresser, fik Ravn efterhaanden en stærkere og stærkere For- 

 staaelse af den store Fordel, som internationalt Samarbejde byder, 

 og havde han levet, vilde vi uden Tvivl i Fremtiden havde set ham 

 som Organisator i internationale Sammenslutninger til Bekæmpelse 

 af Plantesygdomme. 



Nu naaede han ikke saa vidt; men det skal dog omtales, at i 

 det sidste Par Aar blev han en af de ledende — vel sagtens Sjælen 

 — i den nye interskandinaviske Sammenslutning, der bærer Nav- 

 net »Nordiske Jordbrugsforskeres Forening«, og hvis danske Af- 

 delings Formand han var. 



